[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Uuring: viirusnakkuste po\u0303demine vo\u0303ib kergitada ajuhaiguste riski"}, {"text_idx": "#000006", "text": "Na\u0308iteks seostus gripp umbes viis korda suurenenud ohuga dementsuse tekkeks. Autor/allikas: William Brawley/Flickr (CC BY 2.0)"}, {"text_idx": "#000007", "text": "Gripp ja muud viirusnakkused vo\u0303ivad olla seotud kuue ajuhaiguse tekkega, sealhulgas Parkinsoni ja Alzheimeri to\u0303bedega, kirjutab USA teadlasru\u0308hm. Uuring ei to\u0303esta samas otseselt, et viirused neid haigusi po\u0303hjustavad ja esialgu on tegu vaid korrelatsiooniga."}, {"text_idx": "#000008", "text": "Ru\u0308hm USA teadlasi leidis suure andmehulga po\u0303hjal seose levinud viiruste nagu gripi ja kuue neurodegeneratiivse haiguse vahel. Ehkki to\u0308o\u0308 avardas varasematest uuringutest saadud teadmisi, hoiatavad asjatundjad, et uuringu u\u0308lesehitus ei vo\u0303imaldanud leida po\u0303hjuslikke seoseid. Kuna to\u0308o\u0308 po\u0303hines elektroonilistel haiguslugudel, mitte ta\u0308iendavalt vo\u0303etud proovi analu\u0308u\u0308sil, saab ra\u0308a\u0308kida u\u0308ksnes korrelatsioonist, vahendab Science News."}, {"text_idx": "#000010", "text": "Seoseid viiruste ja na\u0308rvisu\u0308steemi haiguste vahel on leitud varemgi. Na\u0308iteks on teada, et gripiviirus on seotud Parkinsoni to\u0303ve, genitaaltu\u0308u\u0308gaste ja dementsusega. U\u0308ks mullune uuring paljastas aga, et multiskleroosile eelnes peaaegu alati nakatumine Epstein-Barri viirusega."}, {"text_idx": "#000011", "text": "Mullusest to\u0308o\u0308st kannustatuna huvitas USA riikliku terviseinstituudi (NIH) teadureid, kas nad suudavad suurandmeid kaevandades leida veel taolisi seoseid. Seejuures keskendusid nad kuuele neurodegeneratiivsele haigusele: Alzheimeri to\u0303vele, Parkinsoni to\u0303vele, dementsusele, amu\u0308troofsele lateraalskleroosile (ALS), multiskleroosile ja vaskulaarsele dementsusele."}, {"text_idx": "#000012", "text": "U\u0308ks uuritud andmebaasidest oli FinnGen \u2013 Soome suur biopank, mis sisaldab muu hulgas inimeste haiguslugusid. Sealt leidis to\u0308o\u0308ru\u0308hm ligi 26 000 inimest, kellel oli va\u0308hemalt u\u0308ks kuuest ajuhaigusest. Uurijad vaatasid ja\u0308rele, kas need inimesed olid varem po\u0303denud ka mo\u0303nd viirusnakkust."}, {"text_idx": "#000013", "text": "Nad leidsid, et 45 juhul eelnes ajuhaigusele viirusnakkuse po\u0303demine. Teisiso\u0303nu po\u0303desid ajuhaigustega inimesed mo\u0303nd viirushaigust sagedamini kui ligi 309 000 ajuhaiguseta kontrollru\u0308hma inimest."}, {"text_idx": "#000014", "text": "Ja\u0308rgmiseks uudistas to\u0308o\u0308ru\u0308hm U\u0308hendkuningriigi biopanga andmebaasi. Ta\u0308psemalt vaatasid nad seal la\u0308bi 106 000 inimese andmed, kellest enam kui 96 000 paigutusid kontrollru\u0308hma. Uurijad otsisid sealtki ma\u0308rke Soome andmetest leitud 45 paari kohta. U\u0308hendkuningriigi andmetes na\u0308hti ainult 22 seosepaari. Oma to\u0308o\u0308s keskendusidki autorid neile 22 seosele."}, {"text_idx": "#000015", "text": "Ko\u0303ige sagedamini eelnes mo\u0303ne neurodegeneratiivse haiguse tekkele gripiga kaasnenud kopsupo\u0303letik. Autorite so\u0303nul pidas see multiskleroosi ko\u0303rvale ja\u0308ttes paika ko\u0303igi uuritud ajuhaigustega puhul."}, {"text_idx": "#000016", "text": "Ajuhaigustest seostus viirusnakkustega ko\u0303ige sagedamini dementsus. Viimane seostus kuue erineva viirusega, sealhulgas kopsupo\u0303letikuta gripi ja harvaesineva viirusliku entsefaliidiga."}, {"text_idx": "#000017", "text": "Ko\u0303ige tugevama seose leidis to\u0308o\u0308ru\u0308hm Alzheimeri to\u0303ve ja viirusliku entsefaliidi vahel \u2013 vo\u0303rreldes kontrollru\u0308hmaga oli viiruslikku entsefaliiti po\u0303denud inimestel risk Alzheimeri tekkeks 31 korda suurem."}, {"text_idx": "#000018", "text": "U\u0308leja\u0308a\u0308nud seosed viitasid aga mo\u0303o\u0303dukamala haigusriskile. Na\u0308iteks seostus gripp umbes viis korda suurenenud ohuga dementsuse tekkeks."}, {"text_idx": "#000019", "text": "U\u0308kski viirusnakkus ei paistnud pakkuvat ajuhaiguste eest kaitsvat mo\u0303ju. Samuti ilmnes, et pea ko\u0303igis paarides oli u\u0308ks osapool neurotroopne viirus. See ta\u0308hendab, et tegu on viirusega, mis vo\u0303ib tungida keskna\u0308rvisu\u0308steemi; sellised on na\u0308iteks ohatis, vo\u0308o\u0308tohatis vo\u0303i mo\u0303ned gripitu\u0308ved."}, {"text_idx": "#000020", "text": "Uuringuga mitte seotud eksperdid osutavad siiski mitmele to\u0308o\u0308 kitsaskohale. Ko\u0303ige enam toovad nad esile, et leitud paare u\u0308hendab u\u0308ksnes korrelatsioon: leiud ei to\u0303esta, et viirused ajuhaigusi otseselt po\u0303hjustaks."}, {"text_idx": "#000021", "text": "Ekspertide so\u0303nul vo\u0303ib na\u0308iteks olla, et mo\u0303ni inimene on pa\u0308rilikult nii viirustele kui ka Parkinsoni to\u0303vele teistest vastuvo\u0303tlikum. U\u0308htlasi vo\u0303ivad neurodegeneratiivsete haiguste teket mo\u0303jutada ka muud keskkonnategurid."}, {"text_idx": "#000022", "text": "Uuringu vanemautor Andrew Singleton mo\u0308o\u0308nab samuti, et ajuhaiguste riski ja viiruste po\u0303hjusliku seose leidmiseks tuleb veel teha tu\u0308kk to\u0308o\u0308d."}, {"text_idx": "#000023", "text": "Uuringuga mitte seotud Oxfordi U\u0308likooli geneetilise epidemioloogi Cornelia van Duijni so\u0303nul o\u0303o\u0303nestab oluline osa uuest analu\u0308u\u0308sist ise mo\u0303tet, et viirused vallandavad haigusi. Nimelt pu\u0308u\u0308dsid autorid Soome andmete po\u0303hjal ma\u0308a\u0308rata iga paari seose tugevust u\u0308ks, viis ja 15 aastat peale nakkuse la\u0308bipo\u0303demist."}, {"text_idx": "#000024", "text": "Kuna neurodegeneratiivsete haiguste tekkeks kulub aastaku\u0308mneid, vo\u0303inuks eeldada, et haigusrisk on suurim just 15 aastat peale nakkusest paranemist. To\u0308o\u0308s na\u0308htus aga vastupidine: pea ko\u0303igis paarides oli risk tavalisest suurem just aasta peale viirushaiguse po\u0303demist ja ajapikku risk va\u0308henes."}, {"text_idx": "#000025", "text": "Van Duijni so\u0303nul on see tavaliselt epidemioloogide jaoks ma\u0308rk, et viirusnakkus ise ei pruugigi haigust soodustada \u2013 pigem vo\u0303ib see olla ajuhaiguse ko\u0303rvalna\u0308ht. Tema so\u0303nul on teada, et na\u0308iteks dementsuse diagnoosile eelnevatel aastatel on inimeste ainevahetus ja immuunsu\u0308steem tugevalt ha\u0308iritud."}, {"text_idx": "#000026", "text": "Uuele to\u0308o\u0308le heidetakse ette veel sedagi, et autorid toetusid elektroonilistele haiguslugudele. See ta\u0308hendab, et andmestik ka\u0308tkes ainult viirushaigusi, mis kulgesid inimestel nii raskelt, et nad vajasid arstiabi. Ja\u0308relikult vo\u0303is autoritel kahe silma vahele ja\u0308a\u0308da tuhandeid kergemalt kulgenud nakkusi ja kogu ja\u0308reldus kujuneda seeto\u0303ttu vildakaks."}, {"text_idx": "#000027", "text": "Mulluse multriskleroosiuuringu vanemautori Alberto Ascherio so\u0303nul peab arvestama sellegagi, et haiguslugude andmebaasides vo\u0303ivad diagnoosikoodid olla petlikud. Na\u0308iteks vo\u0303ib arst kasutada multriskleroosi koodi, kui tellib patsiendile selle haiguse tuvastustesti. Kui ka siis testi tulemus negatiivseks osutub, vo\u0303ib kood ikkagi haiguslukku ja\u0308a\u0308da. Teisiso\u0303nu pole haiguslugude andmebaas Ascherio so\u0303nul sellistele ku\u0308simustele vastamiseks parim allikas."}, {"text_idx": "#000028", "text": "Ascherio ise kasutas oma kolleegidega USA so\u0303java\u0308e andmebaasi ku\u0308lmutatud seerumiproove. Nad otsisid neist antikehi, et saada vankumatut to\u0303estust, kas ja millal iga uuritud inimene Epstein-Barri viirusega nakatus."}, {"text_idx": "#000030", "text": "Araabia U\u0308hendemiraatides sai kinnitust MERS-i juhtum"}, {"text_idx": "#000031", "text": "Uus ravimikandidaat aeglustas Alzheimeri to\u0303ve kulgu kolmandiku vo\u0303rra"}, {"text_idx": "#000032", "text": "Gripp vo\u0303is olla esialgu kalade haigus"}, {"text_idx": "#000033", "text": "Dementsuse kompetentsikeskuse no\u0303ustaja: vanadus ei vo\u0303rdu dementsusega"}, {"text_idx": "#000034", "text": "Inimese soolebakterite kooslust mo\u0303jutavad isegi tema naabrid"}, {"text_idx": "#000035", "text": "Talvel vo\u0303ib tervise no\u0303rgim lu\u0308li olla ku\u0308lm nina"}, {"text_idx": "#000036", "text": "Infektsionist koroonaviirusest: meil ko\u0303igil on tekkinud immuunma\u0308lu"}, {"text_idx": "#000037", "text": "Mu\u0308u\u0308t vo\u0303i to\u0303de: madalro\u0303hkkond teeb inimese uimaseks"}, {"text_idx": "#000038", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000039", "text": "Ko\u0303rvatagused ja varbavahed peavad puhtad olema"}, {"text_idx": "#000040", "text": "Mu\u0308u\u0308t vo\u0303i to\u0303de: teeleht aitab verejooksu peatada"}, {"text_idx": "#000041", "text": "Mu\u0308u\u0308t vo\u0303i to\u0303de: kui lihasvalu ei tunne, oli trenn asjatu"}, {"text_idx": "#000044", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000045", "text": "Avastatud aine aitab astronautide luid hoida"}, {"text_idx": "#000046", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000048", "text": "Eesti teadlased pu\u0308u\u0308avad seljatada puukborrelioosi kohalike ravimtaimedega"}, {"text_idx": "#000049", "text": "Nobeli meditsiinipreemia la\u0308ks mRNA-vaktsiini pioneeridele"}, {"text_idx": "#000050", "text": "La\u0308inud september oli Eestis mo\u0303o\u0303tmisajaloo ko\u0303ige soojem"}, {"text_idx": "#000051", "text": "Lihtne seade aitab rendirattaga kodutu vaimset tervist hoida"}, {"text_idx": "#000053", "text": "Ka antiaine kukub ikkagi allapoole"}, {"text_idx": "#000054", "text": "Siidiussid teevad nu\u0308u\u0308d puhast a\u0308mblikuniiti"}, {"text_idx": "#000057", "text": "Miks peaks tegema pa\u0308evas just 10 000 sammu?"}, {"text_idx": "#000058", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000060", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000061", "text": "Statistik vastab: milline alkoholikogus ja\u0308a\u0308b veel mo\u0303istlikkuse piiresse?"}, {"text_idx": "#000062", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000063", "text": "Nahaarst: inimene ei tohiks tahta saada pruuniks"}, {"text_idx": "#000064", "text": "HPV vaktsiinist: ausalt ja emotsioonideta"}, {"text_idx": "#000066", "text": "Teadlane selgitab, kuidas sport tervist kahjustab"}, {"text_idx": "#000067", "text": "Suure osa la\u0308bipo\u0303lemisest po\u0303hjustab pikaajaline positiivne stress"}, {"text_idx": "#000068", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}, {"text_idx": "#000069", "text": "To\u0308o\u0308l ka\u0308imine on kahjulik ja pole tarvilikki"}]